170626 (3)

Tue, 27 Jun 2017 07:03:08 +0300

Kun molemmat saranat oli käsissä, kävi selväksi mistä se sarana oli pettänyt. Selvä suunnitteluvirhe, joka oli uudessa käytetyssä saranassa jo onneksi korjattu. Saranaputki oli revennyt putkea vetävän jousen kohdalta, koska johdon läpiviennin reikä heikensi putkea toiselta puolelta. Uudessa versiossa reikä on siirretty parilla sentillä sivuun, jolloin rasitus pienenee. Ja koska kohta jää saranan piilopuolelle, ei se näkynyt suoraan paikalla ollessaan. Lisäksi sarana ikään kuin suoristui pettäessään, joten sitäkään ei osannut huomata, kun etsi ennemminkin vekkiä. Saranan yläkiinnitysholkki on sitten muistettava voidella ennen asennusta.